युवायुवती पनि दुई वर्गका छन्। आजको धराने परिचय यिनीहरूमार्फत् प्रतिविम्बित हुन्छ। शिक्षित युवायुवतीको लर्को छ। पढालेखा जमात्ले तिनका कुरा सुन्छ। अत्याधुनिक फेसनेबल धरान अर्कोतिर छ। धरानको फेसन कतिसम्म फेसनेबल छ भने, पूर्वी पहाडका जुनसुकै जिल्लाको जुनसुकै गाउँतिर गए पनि थाहा पाउन सकिन्छ। गाउँमा कसैले अलिकति बोल्ड फेसन गर्‍यो भने उसले तुरुन्तै प्रतिक्रिया पाउँछ, ओहो, यसले धराने फेसन ल्याएछ।
